joelniklaus/EU_Wikipedias huggingface dataset:
Hertek Antšimaa-Toka

Hertek Antšimaa-Toka (, 1. tammikuuta 1912 Baj-Taiga, Qing-Kiina – 4. marraskuuta 2008 Kyzyl, Tuva, Venäjä) oli tuvalainen, myöhemmin neuvostoliittolainen, poliitikko, joka toimi Tuvan kansantasavallan valtionpäämiehenä. Hän oli maailman historiallinen ensimmäinen nainen valtionpäämiehen virassa, joka on valittu asemaansa vaaleilla. Tämä kunnia on kuitenkin kyseenalaistettu, sillä maan itsenäisyyttä eivät kuitenkaan tunnustaneet muut kuin Mongolia ja Neuvostoliitto.

Tausta ja yksityiselämä 
Antšimaa syntyi 1. tammikuuta 1912 köyhään talonpoikaisperheeseen Baj-Taigan kylässä, joka tuohon aikaan kuului Qing-dynastian hallitsemaan Kiinaan. Antšimaan todellinen syntymäpäivä ei ole tiedossa, mutta sellaiseksi ilmoitetaan usein 1. tammikuuta, vaikka hänen tiedetään syntyneen talvella 1912. Hänen isänsä ja vanhempi veljensä kuolivat tuhkarokkoon, kun Hertek oli vielä nuori. Huolimatta äitinsä lukutaidottomuudesta Hertek oppi lukemaan ja kirjoittamaan mongolian kieltä, minkä lisäksi hän myös opetteli kirjoittamaan tuvan kieltä, kun sille luotiin kirjallinen muoto 1930-luvulla..

Vuonna 1940 Antšimaa meni naimisiin puolueen pääsihteerin, Saltšak Tokan kanssa. Pari oli naimisissa vuoteen 1973 saakka, jolloin Saltšak kuoli. Tämän jälkeen Antšimaa jäi pois politiikasta ja eli hiljaista elämää aina kuolemaansa saakka 4. marraskuuta 2008..

Poliittinen ura 
Antšimaa liittyi kommunistiseen puolueeseen vuonna 1930. Luku- ja kirjoitustaitoisena hän toimi kirjanpitäjänä. Puolueen paikallinen johtaja suositteli Antšimaalle Idän uurastajien kommunistista yliopistoa, jonne tämä lähti päivän mittaisen harkinnan jälkeen, vaikka ei ollut aikaisemmin jättänyt kyläänsä..

Palattuaan Tuvaan vuonna 1935 Antšimaa toimi propagandapäällikkönä.

Vuonna 1940 Antšimaa nousi Tuvan kansantasavallan pienen huralin presidiumin puheenjohtajaksi ja toimi virassa aina vuoteen 1944 asti, jolloin Tuvasta tuli virallisesti osa Neuvostoliittoa. Tämän jälkeen hän toimi Tuvan autonomisen alueen toimeenpanevan komitean varapuheenjohtajana sekä myöhemmin ministerineuvoston varapuheenjohtajana.

Lähteet 

Tuvalaiset poliitikot
Neuvostoliittolaiset poliitikot
Vuonna 1912 syntyneet
Vuonna 2008 kuolleet
Kiistanalaisten alueiden valtionpäämiehet
Sator-neliö

Satorin neliö (tai Rotasin neliö) on kaksiulotteinen sananeliö, joka sisältää viisisanaisen latinankielisen palindromin. Se esiintyy varhaiskristillisissä ja maagisissa yhteyksissä. Varhaisin esimerkki neliöstä on peräisin Pompejin raunioista, joiden jotkut tutkijat pitävät esikristillisenä alkuperänä, kuten juutalaisena tai mitraalisena.

Latinankieliset fraasit
Sanapelit
Oona Haapaniemi

Oona Haapaniemi on suomalainen käsikirjoittaja ja aktivisti.

Haapaniemi on käsikirjoittanut Putousta ja vuoden 2021 televisiosarjaa Häräntappoase, joka perustuu Anna-Leena Härkösen vuonna 1984 julkaistuun samannimiseen kirjaan.

Haapaniemellä on yhdessä kumppaninsa Juhana Karhulan kanssa YouTube-kanava nimeltä Huumorihuiskaus Oona & Juhana, jossa he kommentoivat Temptation Island Suomen tapahtumia. Lisäksi heillä on yhteinen podcast nimeltä Huiscast.

Haapaniemi tekee aktivismia Instagram-tilillään @harakoija. Hän puhuu muun muassa sukupuolivähemmistöistä, kehopositiivisuudesta ja seksityöstä.

Haapaniemi on valmistunut Metropolia-ammattikorkeakoulun käsikirjoituslinjalta vuonna 2018.

Lähteet

Aiheesta muualla 

 Oona Haapaniemi Internet Movie Databasessa

Suomalaiset käsikirjoittajat
Elävät henkilöt
Syntymävuosi puuttuu
Sara Vanninen

Sara Vanninen (s. 1989 Savonlinna) on suomalainen bloggaaja ja somevaikuttaja. Vanninen aloitti Sara Tickle -bloginsa (ent. Tickle Your Fancy) vuonna 2009. Vanninen on yksi Suomen parhaiten tienaavista bloggaajista: vuonna 2019 Vanninen kertoi tienaavansa vuodessa noin 250 000 euroa. 

Kesällä 2020 hän osallistui Selviytyjät Suomi -ohjelman kuvauksiin, jotka koronarajoitusten takia tehtiin Haaparannan saaristossa. Ohjelmaan osallistui 16 julkisuudesta tunnettua henkilöä. Ohjelma esitettiin televisiossa keväällä 2021.

Vanninen avioitui Jussi Kukkosen kanssa heinäkuussa 2021 ja he saivat pojan joulukuussa 2021.

Lähteet

Aiheesta muualla 
 
 Sara Tickle -sivut
 

Suomalaiset bloginpitäjät
Suomalaiset somevaikuttajat
Vuonna 1989 syntyneet
Elävät henkilöt
Claire Ouedraogo

Claire Ouedraogo (?) on burkinalainen nunna. Hän on tunnettu naisten sukuelinten silpomisen vastustaja sekä feministi. Hän on kotimaansa naisten kehitysyhdistyksen puheenjohtaja ja rauhanlähettiläs. Hänelle myönnettiin International Women of Courage- palkinto maaliskuussa 2020. 

Ouedraogo syntyi hartaan kristityn perheen tyttäreksi ja tunsi jo varhain vetoa hengelliseen elämään elämään. Hän päätti ryhtyä nunnaksi vuonna 2006 ja hän sai vihkimyksensä vuonna 2013. Paitsi, että Ouedraogo on näkyvä henkilö kun on kampanjoitu naisten sukuelinten silpomista vastaan, hän on kampanjoinut myös naisten yrittäjyyttä mikrolainojen turvin. Hän työskentelee Burkina Fason turvallisuusongelmista välittämättä  Bamin provinssissa, missä on terrorismia.

Viitteet 

 Feministit.
 Burkinalaiset henkilöt
Liisi Jokiranta

Liisi Marjatta Jokiranta (s. 25.2.1940 Pori) on eläkkeellä oleva suomalainen teologi, lehtori ja kirjailija. Jokiranta on kotoisin Satakunnasta, mutta vietti lapsuutensa ja nuoruutensa Nokialla. Hän kirjoitti ylioppilaaksi Nokian yhteiskoulusta vuonna 1958. Aloitettuaan teologian opinnot, hän toimi teologiharjoittelijana ensin Ylämaalla ja sitten Pertunmaalla.

Opiskeluaikoinaan hän oli mukana perustamassa Suomen Ev.Lut. Ylioppilas- ja Teinilähetystä, joka nyttemmin tunnetaan Suomen Ev.Lut. Opiskelija- ja Koululaislähetyksenä (OPKO). Jokiranta valmistui teologiksi vuonna 1965. Teologian ohella Jokiranta opiskeli myös opettajaksi. Ensimmäinen toimi oli nuoremman lehtorin virka Helsingissä, Maunulan yhteiskoulussa. Tammikuussa 1970 hän aloitti Ylioppilaslähetyksen osa-aikaisena opiskelijatyöntekijänä. Tämän jälkeen hän sai paikan päätoimisena tuntiopettajana Hakunilan yhteiskoulussa. Hakunilassa hän toimi kaikkiaan viisi vuotta.

Vuonna 1976 Jokiranta kutsuttiin Suomen Raamattuopiston (SRO) opettajaksi Kauniaisiin, jossa toimessa hän viihtyi kaikkiaan 16 vuotta, viisi viimeistä opiston rehtorina. Rehtoriaikana SRO sai kansanopiston oikeudet. Yhden välivuoden jälkeen vuonna 1993 Jokiranta siirtyi Suomen Ev.Lut. Kansanlähetyksen (SEKL) palvelukseen. Vuonna 1995 hänet ja Jarmo Sormunen nimitettiin päätoimisiksi raamatunopettajiksi ja vapaaehtoisten vastuunkantajien kouluttajiksi. Jokiranta jäi eläkkeelle SEKL:n palveluksesta vuonna 2005.

Jokiranta on naimisissa teologi Pekka Jokirannan kanssa ja heillä on kaksi aikuista lasta.

Kirjallinen tuotanto 
 Jumalan suuri suunnitelma 2015
 Vastustuksesta huolimatta 2009
 Vapauteen 2006
 Sudet tulevat 2003
 Maailman kuuluisin saarna 2000
 Kun sydän itkee 1998
 Aihetta iloon 1996

Lähteet

Suomalaiset teologit
Suomalaiset kristilliset kirjailijat
Vuonna 1940 syntyneet
Elävät henkilöt
Kämppikset (televisiosarja)

Kämppikset on C More -suoratoistopalvelussa julkaistava suomalainen draamakomediasarja. Sarja kertoo kahden sukupolven asuttamasta kommuunista. Vanhassa kartanossa asuvat yhdessä seitsemänkymppiset ja teini-ikäiset asukkaat. Sarjan ovat käsikirjoittaneet Kaisa Kuokkaniemi ja Marika Kuortti, Kuortti on myös ohjannut sarjan. Pääosissa näyttelevät muun muassa Pertti Sveholm, Kiti Kokkonen, Thelma Siberg, Marja Packalén, Eeva Litmanen ja Jukka-Pekka Palo.

Sarjan ensimmäinen tuotantokausi julkaistaan C Moressa tammi-maaliskuussa 2022. MTV tiedotti helmikuussa 2022 sarjan saavan toisen kauden.

Sarjan ensimmäisen tuotantokauden kuvaukset alkoivat maaliskuussa 2021 ja ne jatkuivat saman vuoden kesäkuuhun saakka. Sarjan keskeisenä tapahtumapaikkana on Helsingin Talosaaressa Husön ratsastuskeskuksen alueella sijaitseva Husön kartano.

Juoni 

Sarjan alussa vietetään Raimon Marjo-vaimon 70-vuotissyntymäpäiviä Dallas-sarjan hengessä, mutta kesken juhlien Marjo menehtyy sairaskohtaukseen. Raimon Sanna-tytär yrittää saada hänet muuttamaan pois kotikartanostaan ja myymään talon, koska Sannan mielestä hänen isänsä ei pysty yksin huolehtimaan isosta talosta. Estääkseen talokaupat Raimo keksii hätävalheen, että joukko hänen nuoruudenystäviään ja lapsenlapsensa Amanda ovat muuttamassa hänen kämppäkavereikseen. Lopulta hätävalheesta tuleekin totta.

Rooleissa

Jaksot

Lähteet 

2020-luvun televisiosarjat
C More -alkuperäissarjat
Suomalaiset draamasarjat
Suomalaiset komediasarjat
Martha Darley Mutrie

Martha Darley Mutrie (26. elokuuta 1824  Ardwick - 30. joulukuuta 1885 Brighton) oli englantilainen taidemaalari. Hän opiskeli Manchester School of Designissä. Hänen maalauksensa esittävät yleensä hedelmä- ja kukka-asetelmia. 

Darley Mutrien opettajana oli George Wallis vuosina 1844- 1846. Hän opiskeli myös Wallisin yksityisoppilaana. Hänen töitään oli esillä Royal Academy of Artsissa ja kriitikko John Ruskin suhtautui niihin suopeasti. Nykyään hänen töitään on Victoria and Albert Museumin kokoelmissa.

Viitteet 

 Englantilaiset taidemaalarit
 Vuonna 1824 syntyneet
 Vuonna 1885 kuolleet
Sanna Siltakorpi

Sanna Siltakorpi (s. 22. toukokuuta 1987 Parkano) on suomalainen kenttäratsastaja. Siltakorven ykköshevonen on ruotsinpuoliveriruuna Bofey Click.

Siltakorpi on kuulunut kenttäratsastuksen maajoukkueeseen vuodesta 1999 ja kilpaillut kansainvälisellä tasolla menestyksekkäästi poni-ikäisestä asti. Hän on suorittanut Ypäjän Hevosopistolla hevosen ammattivalmentajan tutkinnon,  opiskellut remonttiratsastajaksi ja hevosenhoitajaksi, sekä suorittaa Ypäjällä valmentajan ammattitutkintoa.  Siltakorpi on edustanut Suomea kahdesti MM-kilpailuissa ja kahdeksasti EM-kilpailuissa. Vuoden 2014 maailmanmestaruuskilpailuissa hän tuli sijalle 26 hevosella Lucky Accord. Lisäksi hän on sijoittunut Nations Cup -osakilpailuissa, ja hänellä on useita SM- ja PM-mitaleita.

Siltakorpi nimettiin vuonna 2018 Suomen kenttäratsastusmaajoukkueen valmentajaksi, ja vuodesta 2019 hänellä on ollut päävastuu joukkueen valmentamisesta.

Siltakorven avopuoliso Elmo Jankari on myös kenttäratsastaja. Pariskunta asui vuosia Saksassa, Warendorfissa, mutta he muuttivat takaisin Suomeen vuonna 2020. Vuoden 2021 alussa he aloittivat yhteistyön Ypäjän Hevosopiston kanssa ja siirtyivät hevosineen Niinisalosta Ypäjälle. Siltakorvella ja Jankarilla on yhteinen brändi Siltakorpi-Jankari Eventing.

Suomenmestaruusmitalit 
Suomenmestaruusmitalit kenttäratsastuksessa
Senioreiden SM-kulta vuonna 2020 hevosella Bofey Click
Senioreiden SM-kulta vuonna 2016 hevosella Lucky Accord
Nuorten ratsastajien SM-kulta vuonna 2008 hevosella Lucky Accord
Nuorten ratsastajien SM-hopea vuonna 2007 hevosella Lucky Accord
Junioreiden SM-kulta vuonna 2005 hevosella Elvira Madigan II
Poniratsastajien SM-kulta vuonna 2003 ponilla Golden Heart
Poniratsastajien SM-pronssi vuonna 2002 ponilla Beshmet
Poniratsastajien SM-kulta vuonna 2001 ponilla Beshmet
Poniratsastajien SM-kulta vuonna 2000 ponilla Beshmet
Poniratsastajien SM-hopea vuonna 1999 ponilla Beshmet

Lähteet 

Suomalaiset kenttäratsastajat
Vuonna 1987 syntyneet
Elävät henkilöt
Turkin presidentinvaalit 2018

Turkin presidentinvaalit 2018 järjestettiin Turkissa 24. kesäkuuta 2018. Vaalit olivat osana vuoden 2018 yleisvaaleja samana päivänä pidettyjen parlamenttivaalien rinnalla. Perustuslakimuutosten hyväksymisen jälkeen vuonna 2017 pidetyssä kansanäänestyksessä valitusta presidentistä tulee sekä Turkin valtionpäämies että hallituksen päämies, joka ottaa jälkimmäisen roolin poistettavasta pääministerin virasta. Istuva presidentti Recep Tayyip Erdoğan valittiin jatkokaudelle.

Lähteet 

Vuoden 2018 vaalit
Turkin presidentinvaalit
Luettelo Cate Blanchettin saamista palkinnoista ja ehdokkuuksista

Tämä on luettelo Cate Blanchettin saamista palkinnoista ja ehdokkuuksista.

Elokuva-, televisio- ja teatteripalkinnot

Oscar-palkinnot

Golden Globe -palkinnot

Bafta-palkinnot

Screen Actors Guild -palkinnot

Critics’ Choice -palkinnot

Primetime Emmy -palkinnot

Tony-palkinnot

Filmografia

Lähteet 

Luettelot näyttelijöistä
Partido Acción Nacional

Partido Acción Nacional (PAN, () on meksikolainen keskusta-oikeistolainen puolue. Ideologialtaan PAN on konservatiivinen ja kristillisdemokraattinen. Puolue perustettiin vuonna 1939.

Lähteet

Aiheesta muualla

 https://www.pan.org.mx/

Meksikolaiset puolueet
Murtolammi

Murtolammi tai Murtolampi voi tarkoittaa seuraavia:

 Murtolampi, lampi Hankasalmella
 Murtolammi, järvi Jämsän Koskenpäällä
 Murtolammi, järvi Jämsän pohjoisosassa
 Murtolampi, lampi Keuruun Suojärvellä
 Murtolampi, lampi Muuramessa
 Murtolammi, lampi Mänttä-Vilppulan Myllykylässä
 Murtolammi, lampi Ruovedellä
 Murtolammi, eteläisempi Uuraisten Murtoperällä sijaitsevista lammista
 Murtolammi, pohjoisempi Uuraisten Murtoperällä sijaitsevista lammista
 Murtolampi, lampi Ähtärissä lähellä Eläinpuistoa.
Sirpa Kauppinen

Sirpa "Siru" Kauppinen (s. 1972, Pori) on vantaalainen poliitikko ja vihreiden kaupunginvaltuutettu. Hän toimi aiemmin Vantaan kaupunginvaltuuston II varapuheenjohtajana. Hän on HSL:n hallituksen jäsen. Koulutukseltaan Kauppinen on ympäristötekniikan diplomi-insinööri.

Työura 
Kauppinen toimii ympäristö- ja yhteiskuntavastuun asiantuntijana ja kouluttaa yrityksiä ja yhteisöjä ilmastoystävälliseen toimintaan. Tutkimustyössään hän selvittänyt ympäristöasenteita ja luonut ympäristöjohtamisen oppimateriaalia. Lisäksi hän on työskennellyt Teknillisessä korkeakoulussa ja opettanut Aalto-yliopistossa.

Lähteet 

Vuonna 1972 syntyneet
Elävät henkilöt
Vihreät poliitikot
Toivo Nuuttinen

Toivo Nuuttinen oli amerikansuomalainen putkityömies ja kirjailija.

Yhdentoista vuoden ajan Yhdysvalloissa ja Kanadassa asunut Toivo Nuuttinen lähti vuonna 1933 värvättynä työläisenä Venäjälle. Hän oleskeli vuoden ajan Neuvosto-Karjalassa ja palasi sitten Suomeen. Kokemuksiensa perusteella Nuuttinen kirjoitti tragikoomillisen kirjan "Kaikki päättyy repeämään", jonka päähenkilönä oli suomalainen kommunisti Luurijev, alun perin Luurinen. Kommunistisen puolueen paikallisosaston sihteerinä toimiva Luurijev pyrkii muun muassa tekemään amerikansuomalaisten työläisten metsäpunktin omavaraiseksi heinän suhteen ja lähettää syyskuussa 150 miestä korjaamaan heinää lähiseudun korvista. Kulottunutta heinää kertyy lopulta vain 50 kiloa. Luurijev aloittaa sitten metsätyökamppailun ja kaadattaa lahoja kuusia joista ei saada kunnollisia tukkeja. Luurijev lähettää kuitenkin Petroskoihin tiedon että metsätyösuunnitelma on täytetty sataprosenttisesti. Totuuden paljastuttua Luurijev likvidoidaan ja hän joutuu pakkotyöhön kärräämään savea Stalinin kanavan työmaalla.

Teoksia 
 Kaikki päättyy repeämään.. Kuvaus Neuvosto-Karjalasta. WSOY 1938

Lähteet 

Suomalaiset kirjailijat
Amerikansuomalaiset henkilöt
Syntymävuosi puuttuu
Kuolinvuosi puuttuu
Lapierre

Lapierre on muun muassa seuraavien henkilöiden sukunimi:

 Fabrice Lapierre (s. 1983), australialainen pituushyppääjä
 François Lapierre (s. 1941), kanadalainen roomalaiskatolinen piispa
 Hendrix Lapierre (s. 2002), kanadalainen jääkiekkoilija
 Maxim Lapierre (s. 1985), kanadalainen jääkiekkoilija
 Nicolas Lapierre (s. 1984), ranskalainen autourheilija.
NF (rap-artisti)

Nathan John Feuerstein (syntynyt 30. maaliskuuta 1991), joka tunnetaan nimikirjaimillaan NF (tyyliteltynä ИF ), on yhdysvaltalainen räppäri, laulaja ja lauluntekijä. Hän on julkaissut kaksi EP:tä, I'm Free (2012),  ja NF -EP:n vuonna 2014 Capitol CMG:n kanssa . NF on julkaissut viisi studioalbumia: Moments (2010) , Mansion (2015), Therapy Session (2016), Perception (2017) ja The Search (2019).   NF julkaisi mixtapen Clouds (The Mixtape) vuonna 2021. Hänen albumit ovat ansainneet useita tunnustuksia, mukaan lukien: Gospel Music Associationin Dove Awardin vuoden rap/hiphop -albumista (Therapy Session), kaksi numero 1 debyyttiä Billboard 200 -listoilla (Perception ja The Search), ja kolminkertaisen platinan sertifioidun singlen Yhdysvalloissa, joka pääsi listoille myös kansainvälisesti ("Let You Down").

Elämä 
Nathan John Feuerstein syntyi Gladwinissa, Michiganissa, 30. maaliskuuta 1991.

Hän meni naimisiin Bridgette Doremuksen kanssa syksyllä 2018.

Kiertueet 
 Therapy Session Tour (2017) 
 Perception Tour (2018) 
 Perception World Tour (2018) 
 The Search Tour (2019)

Diskografia

Studioalbumit 
 Moments (29. marraskuuta 2010)
 Mansion (31. maaliskuuta 2015)
 Therapy Session (22. huhtikuuta 2016)
 Perception (6. lokakuuta 2017)
 The Search (26. heinäkuuta 2019)

EP:t 
 I'm Free (1. toukokuuta 2012)
 NF (5. elokuuta 2014)
Club Dj (24. lokakuuta 2021)

Mixtapet 
 Clouds (The Mixtape) (26. maaliskuuta 2021)

Lähteet 

Elävät henkilöt
Vuonna 1991 syntyneet
Yhdysvaltalaiset hip hop -artistit
Sammalistonsuo

Sammalistonsuo on suo Riihimäellä, kantatien 54 varrella. Suo on Vapon omistaman Kekkilä Oy:n turvetuotantoaluetta, josta on nostettu turvetta 1980-luvulta lähtien. Turpeennoston seurauksena alueelle muodostuu tulvavuosina laajoja vesialtaita. Sammalistonsuo on linnustollisesti yksi Kanta-Hämeen arvokkaimmista alueista ja valtakunnallisesti yksi merkittävimmistä lintujen levähdysalueista sisämaassa. Alueen asemaa lintukosteikkona yritetään kehittää Vapon, Kekkilän, metsästäjien, Riihimäen kaupungin ja luonnonsuojeluväen yhteistyöllä. Alue on suosittu lintujen tarkkailualue, jonne on rakennettu lintutorni. Lintutornin yhteyteen rakennettiin parkkipaikka vuonna 2020. Sammalistonsuolle avattiin 8. kesäkuuta 2022 luontopolku, jossa voi tutustua lintuharrastukseen, luonnonsuojeluun, metsästykseen, riistanhoitoon sekä vastuulliseen turvetuotantoon.

Historia 
Sammalistonsuosta raivattiin Riihimäen vankilan vankityövoimin ns. Vankilanpellot vuodesta 1927 alkaen. Pellot ehtivät olla tehokkaassa viljelykäytössä vain kymmenkunta vuotta ennen kuin ne ylituotannon takia paketoitiin vuonna 1970. 

Vapo aloitti Vankilanpelloilla turpeennoston 1980-luvulla ja alueelta jyrsittiin polttoturvetta. Turpeenoton seurauksena peltojen pinta on madaltunut ja alueelle on muodostunut laajoja altaita. Paikoin altaiden keskelle jäi matalia saarekkeita ja turvejuotteja, joihin kasvoi harvaa rikkaruohostoa. Monet vesihyönteiset pääsivät lisääntymään altaissa ja niihin kehittyi siten jonkin verran ravintoa alueelle levähtäville linnuille.

Vuosina 2013–2014 Kekkilä muutti 22 hehtaaria turvetuotannosta poistunutta suomaata kosteikoksi, jonka tehtävänä on suodattaa ja puhdistaa turpeennostoalueelta pumpattavaa humuspitoista vettä ennen kuin se lasketaan läheiseen Riihiviidanojaan. Neljä allasta käsittävä kosteikko tarjoaa myös merkittävän laskeutumis- ja pesimäpaikan alueen linnustolle.

Alueen linnusto 
Sammalistonsuon pesimälinnusto on hyvin runsasta ja koostuu pääosin vesilinnuista, kahlaajista ja varpuslinnuista. Alueella on tavattu 245 eri lintulajia. Yleisimmät pesimälajit ovat pensaskerttu, kottarainen, viitakerttunen ja kiuru. Alueella pesii lähes vuosittain myös Kanta-Hämeessä harvalukuisia viitasirkkalintuja, luhtakerttusia ja pikkulepinkäisiä. Etelä-Suomessa voimakkaasti harvinaistuneella keltavästäräkillä on edelleen pieni, vakaa populaatio suolla. Vesilinnuista alueella pesivät laulujoutsen, tavi, sinisorsa ja telkkä sekä kahlaajista töyhtöhyyppä, pikkutylli, sekä punajalkaviklo ja valkoviklo. Hyvinä myyrävuosina alueen reunametsissä pesivät sarvipöllöt käyttävät Sammalistonsuota säännöllisesti saalistusalueenaan. 

Alueen linnustollisia arvoja korostaa Kanta-Hämeen läpi muuttavat linnut, jotka kerääntyvät suolle levähtämään. Sammalistonsuo on yksi tärkeimmistä kahlaajien levähdyspaikoista rannikkoalueiden ulkopuolella.

Lähteet 

Riihimäen luonto
Suomen suot
Turvetuotantosuot
Noora Fagerström

Noora Karoliina  Fageström (s. 1986) on suomalaisen Jungle Juice Bar -yrityksen perustaja. Hän perusti yrityksen vuonna 2010 yhdessä miehensä Petteri Fagerströmin kanssa. 

Fagerström on koulutukseltaan ylioppilas, kuntosaliohjaaja ja tradenomi. Helmikuussa 2021 hän toimi Nelosen Diili-ohjelmassa neuvonantajana Jaajo Linnonmaalle yhdessä Toni Lähteen kanssa. Fagerströmistä ilmestyi marraskuussa 2022 Bazarin kustantama, Laura Frimanin kirjoittama kirja Menestysresepti – Noora Fagerströmin tarina. ISBN: 9789523768574 

Fagerströmillä on puolisonsa kanssa kolme lasta.

Lähteet 

Suomalaiset yrittäjät
Vuonna 1986 syntyneet
Elävät henkilöt
Caroline Flack

Caroline Flack (9. marraskuuta 1979 Lontoo – 15. helmikuuta 2020 Lontoo) oli brittiläinen televisio- ja radiojuontaja. Flack on tunnettu Love Island -televisiosarjasta, jota hän juonsi vuosina 2015–2019. Hän on juontanut myös X-Factor ja Tanssii tähtien kanssa -ohjelmia.

Flackilla on kaksoissisko sekä isoveli ja isosisko.

Vuonna 2014 Flack julkaisi omaelämäkerran nimeltä Storm in a C Cup. Kirjassaan hän kertoi suhteestaan Prinssi Harryyn, jota hän tapaili vuonna 2009.Vuonna 2011 Flack seurusteli One Direction -bändistä tutun Harry Stylesin kanssa. Hän on ollut kihloissa Andrew Bradyn kanssa ja seurustellut Sam Smithin managerin Jack Streetin kanssa.

Helmikuussa 2020 40-vuotias Flack löydettiin kuolleena asunnostaan Lontoosta. Hän teki itsemurhan saatuaan tietää, että pahoinpitelytapaus, jossa hän on syytettynä, etenee oikeuteen. Flack oli saanut syytteen poikaystävänsä Lewis Burtonin pahoinpitelystä. Ennen kuolemaansa Flack kärsi mielenterveysongelmista.

Lähteet

Aiheesta muualla 
 

Brittiläiset juontajat
Televisiojuontajat
Itsemurhan tehneet
Vuonna 1979 syntyneet
Vuonna 2020 kuolleet
Kelppiklini

Kelppiklini (Heterostichus rostratus) on klineihin kuuluva kalalaji. Lajia tavataan Pohjois-Amerikan länsirannikolta. Toisinaan sitä pidetään myös akvaarioissa.

Koko ja ulkonäkö
Kelppiklini voi kasvaa suurimmillaan noin 60 cm pitkäksi ja naaraat ovat koiraita kookkaampia. Ruumiinmuodoltaan kala on virtaviivaisen pitkänomainen ja litteäkö, kuono on pitkä. Kelppiklinin väritys on vaihteleva. Pohjaväriltään laji on vihreä, punainen tai ruskea ja ruumiissa on tummia tai hopeanvärisiä kuvioita. Kelppiklini kykenee myös muuttamaan väriään ja kuviointiaan ympäristön mukaan. Kelppiklinin selkä- ja peräevät ovat pitkät ja pyrstöevä on haarautunut.

Levinneisyys ja elintavat
Kelppiklinin levinneisyysalue ulottuu länsirannikkoa pitkin Kanadasta Meksikoon. Lajin elinympäristöä ovat runsaasti suurikokoisia ruskoleviä (kelppejä) ja muita leviä kasvavat kivipohjaiset alueet. Se on peto, jonka ravintoa ovat kalat, äyriäiset ja nilviäiset. Nuoret kelppiklinit liikkuvat parvissa ja täysikasvuiset elävät yksin. Kalan kutuaika on keväällä ja naaras kutee leviin mätirykelmiä, joita koiras vartioi.

Kelppiklinin liha on syötävää, mutta ei kovin arvostettua ja lajia kalastetaan pieniä määriä. Satunnaisesti sitä pidetään myös akvaarioissa.

Lähteet

Luikerokalat
Villem Gross

Villem Gross, kirjailijanimi Ott Varangu, (1922 Tartto, Viro – 2001) oli virolainen kirjailija. Hänen romaaniensa aiheena ovat sosiaalipsykologiset ilmiöt, joita hän kuvaa realistisesti. Hän on kirjoittanut romaaneja ja näytelmiä.

Lähteet

Virolaiset kirjailijat
Vuonna 1933 syntyneet
Vuonna 2001 kuolleet
Melody Thomas Scott

Melody Thomas Scott (alk. Melody Ann Thomas, s. 18. huhtikuuta 1956 Los Angeles, Kalifornia) on yhdysvaltalainen näyttelijä. Hänet tunnetaan erityisesti saippuasarjasta Tunteita ja tuoksuja, jossa hän on näytellyt Nikki Newmania yli 40 vuoden ajan.

Scott teki ensimmäiset roolityönsä lapsinäyttelijänä. Hän esiintyi 8-vuotiaana Alfred Hitchcockin elokuvassa Marnie – vaarallisella tiellä (1964). Hän on näytellyt myös muun muassa elokuvissa Korpraali McB (1971), Revolverimies (1976) ja Piraija (1978).

Lähteet

Yhdysvaltalaiset elokuvanäyttelijät
Yhdysvaltalaiset televisionäyttelijät
Vuonna 1956 syntyneet
Elävät henkilöt
Jukka Vornanen

Jukka Tapio Vornanen on turkulainen poliitikko ja historiantutkija. Hän oli vuosina 2017-2021 Turun kaupunginhallituksen ensimmäinen varapuheenjohtaja sekä konsernijaoston puheenjohtaja. Vornanen on toiminut Turun kaupunginvaltuuston jäsenenä vuodesta 2012 alkaen ja toimii Vihreän liiton puoluehallituksen jäsenenä Varsinais-Suomen vihreiden edustajana. Vornanen on toiminut opiskelijapoliitikkona Turun yliopiston ylioppilaskunnan hallituksen puheenjohtajana vuonna 2009 ja Suomen ylioppilaskuntien liiton hallituksen jäsenenä vuonna 2010. Vornanen on toinen Lihansyöjien maa -kirjan kirjoittajista ja yksi Nälkävuodet -kirjan kirjoittajista.

Syksyllä 2021 Vornasesta tuli ympäristö- ja ilmastoministeri Krista Mikkosen erityisavustaja.

Lähteet

Aiheesta muualla 
 http://www.jukkavornanen.fi

Elävät henkilöt
Vihreät poliitikot
Syntymävuosi puuttuu
Guðbergur Bergsson

Guðbergur Bergsson (1932 Grindavík, Islanti) on islantilainen kirjailija. Hän on toiminut myös opettajana.

Guðbergur Bergsson on opiskellut kirjallisuutta ja taidehistoriaa. Hän on asunut Espanjassa. Hänen läpimurtoteoksensa on Tómas Jónsson, metsölubók, joka oli samalla modernismin läpimurto. Se aloitti kuusiosaisen romaanisarjan, joka kuvaa satiirin keinoin sodanjälkeistä islantilaista yhteiskuntaa. Romaanien lisäksi hän on julkaissut novelli- ja runokokoelmia.

Guðbergur Bergsson on saanut vuonna 2004 Ruotsin akatemian pohjoismaisen palkinnon.

Suomennetut teokset
 Joutsen (Svanurinn), suom. Tapio Koivukari, Helsinki : Like 2001 ISBN 951-578-838-2

Lähteet

Islantilaiset kirjailijat
Vuonna 1932 syntyneet
Elävät henkilöt
Muusikkojen liiton tunnustuspalkinto

Muusikkojen liiton tunnustuspalkinto on vuosittain jaettava rahapalkinto kiitokseksi suomalaisen musiikin hyväksi tehdystä työstä. Sitä jakaa Suomen Muusikkojen Liitto.

Alkuvuosina tunnustuspalkinnon suuruus oli 2 000 markkaa. Vuoden 1981 palkinnon suuruus oli 4 000 markkaa. Vuoden 1989 molempien palkintojen suuruus oli 5 000 markkaa. Muusikkojen liiton rahoittaman vuoden 2020 palkinnon suuruus oli 5 000 euroa ja summa jaettiin kahden palkitun kesken.

Palkinnon saajat

 1978 Hannu Sopanen
 1979 Radion kamarikuoro
 1980 Toivo Kärki
 1981 Pauli Kinnunen, muusikko
 1982 Jukka-Pekka Saraste ja Harri Saksala
 1983 Anneli Saaristo ja Juhani Raiskinen
 1984 Jussi Raittinen ja Jorma Ylönen
 1985 Seitsemän seinähullua veljestä
 1986 Veijo Filppu, muusikko ja Risto Fredriksson, muusikko
 1987 Esa Pulliainen ja Raimo Sarmas, trumpetisti, lehtori
 1988 Heikki Laurila
 1989 Lahden kaupunginorkesteri ja Pekka Helin
 1990 Kari Lampela, diplomi-insinööri ja Paavo Helistö
 1991 Martti Metsäketo
 1992 Jukka Ollila
 1993 Matti Puurtinen ja Timo Ronkainen, käyrätorvensoittaja
 1994 Anssi Nykänen
 1995 Martti Peippo, muusikko
 1996 Kauko Saari
 1997 Atso Almila
 1998 Seppo Hovi
 1999 Joensuun kaupunginorkesteri
 2000 Eeva-Liisa Saarinen
 2001 Kimmo Pohjonen
 2002 Markku Johansson
 2003 Pepa Päivinen
 2004 Maria Kalaniemi
 2005 Veikko Nyberg, tuottaja
 2006 Juha Uusitalo
 2007 Jussi Javas, muusikko
 2008 Jukka Perko
 2009 Heikki Hämäläinen
 2010 Reetta Ristimäki
 2011 Minna Tervamäki
 2012 Iiro Rantala
 2013 Pekka Laine
 2014 Jussi Fredriksson, muusikko ja Timo Pulakka, muusikko
 2015 Annamaija Saarela, yrittäjä
 2016 Minna Pensola
 2017 Ossi Runne
 2018 UMO Jazz Orchestra
 2019 Miikka Peltomaa, erikoislääkäri
 2020 Janne Haavisto ja Kymi Sinfonietta

Lähteet

Musiikkipalkinnot
Tarja Kunnas

Tarja Kunnas (s. 1957) on suomalainen kirjailija. Hän on ollut naimisissa kirjailija Mauri Kunnaksen kanssa vuodesta 1977 saakka. Kunnas on toiminut luokanopettajana.

Tarja ja Mauri Kunnas asuvat Espoossa. Heillä on kaksi tytärtä, Noora Kunnas ja Jenna Kunnas.

Tarja Kunnas on tehnyt lastenkirjoja yhdessä miehensä kanssa.

Lähteet 

Suomalaiset kirjailijat
Elävät henkilöt
Vuonna 1957 syntyneet
Vanha Ortopedia

Vanha Ortopedia (ent. Jyväskylän yleinen sairaala, Ortopediasairaala) on Jyväskylän keskustassa, Hannikaisenkadun ja Vaasankadun kulmassa sijaitseva entinen sairaala. 

Vanhan Ortopedian Hannikaisenkadun puoleinen rakennus on valmistunut vuonna 1888 ja sen on suunnitellut Josef Stenbäck. Arkkitehti Yrjö Blomstedt on suunnitellut Vaasankadun puoleisen sairaalarakennuksen ja se valmistui vuonna 1901.  

Sairaalan edeltäjä oli Jyväskylän yleinen sairaala, joka tuhoutui vuoden 1901 tulipalossa. Uusi sairaala rakennettiin samalle paikalle. Sairaalassa oli sisätautien osasto sekä kirurgiset osastot miehille ja naisille. Lapset sijoitettiin naistenosastolle ja koska lastenlääkäriä ei ollut, hoidettiin lapset yleislääketieteen ohjein. Sairaalassa oli myös leikkausosasto, johon kuului kaksi huonetta. Toinen toimi leikkaussalina ja toinen sterilointi-, välinehuolto- ja kansliatilana. Pääsääntöisesti synnytykset keisarinleikkauksia lukuun ottamatta hoidettiin muualla sijainneessa synnytyslaitoksessa. Sairaalasta löytyi myös kaupungin ensimmäinen röntgenlaite. Poliklinikka muodostui kahdesta eri huoneesta. 

Ortopediasairaala liitettiin osaksi Keski-Suomen keskussairaalan kuntainliittoa 1967. Kuntainliitto perusti sinne keskussairaalan II kirurgian osaston, jossa hoidettiin ortopedisia potilaita. Sairaalan toiminta loppui joulukuussa 1990 kun Keski-Suomen keskussairaalan laajennusosa valmistui. 

Vanhan Ortopedian nykyiseen toimintaan sisältyvät esimerkiksi kokoustilat ja tilaussauna.  Lisäksi tontille on kaavoitettu lisää asuntoja.

Lähteet 

Jyväskylän rakennukset ja rakennelmat
Suomen 1800-luvulla rakennetut rakennukset ja rakennelmat
Ella Burton

Ella Burton (s. 13. huhtikuuta 2002) on suomalainen jalkapalloilija, pelipaikaltaan puolustaja. Hän edusti juniorina Vantaan Jalkapalloseuraa, Pallokerho-35:tä ja Helsingin Jalkapalloklubia. Kaudella 2019 hän pelasi PK-35:n joukkueessa Naisten Ykköstä. Burton pelasi HJK:n joukkueessa kolme liigaottelua kaudella 2020 ja 15 liigaottelua kaudella 2021.

Burton on pelannut Suomen alle 17-vuotiaiden maajoukkueessa.

Lähteet 

Suomalaiset jalkapalloilijat
Vuonna 2002 syntyneet
Elävät henkilöt
Kansan palvelija (puolue)

Kansan palvelija () on keskustalainen puolue Ukrainassa. Ukrainan nykyinen presidentti Volodymyr Zelenskyi on puolueen jäsen.

Puolueen nimi on viittaus samannimiseen televisiosarjaan, joka teki Zelenskyistä kuuluisan ennen vaaleja. Sarjassa Zelenskyi esittää politiikan ulkopuolelta tulevaa miestä, joka nousee Ukrainan presidentiksi.

Historia 
Puolue perustettiin vuoden 2017 lopulla ja lakiteknisesti sen edeltäjä oli Päämäärätietoinen muutos -puolue, joka puolestaan perustettiin vuotta aikaisemmin. Alkuvuodesta 2019 puolue asetti Zelenskyin ehdokkaakseen presidentinvaaleissa, jotka olivat puolueen ensimmäiset vaalit.

Zelenskyin noustua presidentiksi hän hajotti parlamentin ja määräsi ennenaikaiset vaalit. Vuoden 2019 parlamenttivaaleissa, jotka olivat puolueen ensimmäiset, se voitti 254 paikkaa.

Puolueen nuorisojärjestö, Ze! Molodižka, perustettiin maaliskuussa 2021.

Marraskuusta 2021 lähtien puolueen puheenjohtajana on toiminut Olena Šuljak. Aikaisemmin puheenjohtajina ovat toimineet Ivan Bakanov (2017–2019), Dmytro Razumkov (2019) ja Oleksandr Kornijenko (2019–2021).

Ideologia ja näkemyksiä 
Puolue on profiloitunut keskustalaisena ja korruptiota vastustavana puolueena, joka pyrkii tekemään Ukrainasta houkuttelevamman investointikohteen ulkomaalaiselle rahalle. Zelenskyi sanoi asettuessaan virallisesti ehdolle presidentinvaaleissa: ”Meidän tulisi elää eri maassa – Ukrainassa, mutta sellaisessa Ukrainassa, joka on korruptiosta, lahjusten ottajista ja muista ongelmista vapaa, demokraattisessa maassa, yhtenäisessä maassa, johon kuuluvat myös Krim ja Donbass”.

Poliittisen ohjelmansa mukaan Kansan palvelija kannattaa muun muassa

 Ukrainan liittymistä Natoon ja Euroopan unioniin;
 valtiollisen ohjelman luomista, jonka avulla ulkomailla asuvat ukrainalaiset voivat kontribuoida Ukrainan kasvuun;
 kaikkien sosiaalietuuksien maksamista rahana;
 korruptiosta ja kavalluksesta annettavien rangaistusten koventamista, kun tekijänä on puolustusministeriön tai armeijan työntekijä.

Galleria

Lähteet 

Ukrainalaiset puolueet
Silja Jaatinen

Silja Jaatinen (s. 15. huhtikuuta 2002) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut juniorisarjoissa Helsingin Jalkapalloklubia. Hän pelasi HJK:n naisten joukkueessa ensimmäisen liigakautensa vuonna 2021. Hän pelasi kauden aikana 20 liigaottelua ja teki ainoan maalinsa huhtikuussa avausottelussaan Jyväskylän Pallokerhoa vastaan. Kaudella 2022 hän pelasi 14 liigaottelua ja teki maalin heinäkuussa FC Honkaa vastaan. Kauden lopulla hän pelasi Ykkösessä Turun Palloseuran joukkueessa.

Hän on voittanut HJK:ssa T18 SM -sarjan Suomen Mestaruuden vuosina 2018 ja 2020. Syksyllä 2022 hän siirtyi opiskeluiden vuoksi pelaamaan TPS:ään.

Yleisurheilussa hän on edustanut Espoon Tapioita ja Helsingin IFK:ta. Yleisurheilussa hän on voittanut Suomen Mestaruudet vuonna 2019 N17 4x100 m ja N17 4x300 m -viesteissä Espoon Tapioiden joukkueessa ja vuonna 2020 N19 4x400 m -viestin Helsingin IFK:n joukkueessa.

Lähteet 

Suomalaiset jalkapalloilijat
Vuonna 2002 syntyneet
Elävät henkilöt
Ernst van Heerden

Ernst van Heerden (20. maaliskuuta 1916 Pearston Eastern Cape – 30. syyskuuta 1997 Johannesburg) oli eteläafrikkalainen runoilija ja olympiamitalisti. Hän oli avoimesti homoseksuaali. 

Vuonna 1948 van Heerden osallistui Lontoon olympialaisiin, joissa hänen runoteoksensa Ses gedigte/Six poems () palkittiin hopeamitalilla lyriikassa. 

Uransa aikana van Heerden julkaisi viisitoista runokokoelmaa, sai neljä akateemista kunniamainintaa Stellenboschin, Gentin, Rhodesin sekä Witwaterstrandin yliopistoista ja työskenteli afrikaansin ja hollannin kielten professorina Witwaterstrandissa. Hänet palkittiin runoistaan Hofmeyr-palkinnolla vuonna 1975.

Lähteet 

Eteläafrikkalaiset runoilijat
Eteläafrikkalaiset kirjailijat
Eteläafrikkalaiset olympiamitalistit
Vuonna 1916 syntyneet
Vuonna 1997 kuolleet
Jenny Han

Jenny Han (s. 1980 Richmond, Virginia, Yhdysvallat) on yhdysvaltalainen kirjailija. Hän on kirjoittanut muun muassa suositun Lara Jean -nuortenkirjasarjan, jonka pohjalta on tehty Netflix-elokuvat To All the Boys I’ve Loved Before, To All the Boys: P.S. I Still Love You ja To All the Boys: Always and Forever. Han on syntyperältään amerikankorealainen.

Suomennetut teokset

Lara Jean

Lähteet

Aiheesta muualla  
 Kotisivut
 Jenny Han Goodreads-sivustolla

Vuonna 1980 syntyneet
Amerikankorealaiset
Yhdysvaltalaiset nuortenkirjailijat
Elävät henkilöt
Camille van Mulders

Camille van Mulders (1868–1949) oli belgialainen taidemaalari. Van Mulders erikoistui kukka-asetelmien maalaamiseen ja käytti öljyä sekä pastellivärejä. Hänen töitään oli esillä Chicagon vuonna 1893.

Viitteet

Lisää aiheesta 
 http://www.artnet.com/artists/camille-van-mulders/

Belgialaiset taidemaalarit
Vuonna 1868 syntyneet
Vuonna 1949 kuolleet
Ester Ellqvist

Ruth Ester Elisabet Ellqvist  (4. lokakuuta 1880 Ausås – 20. marraskuuta 1918 Vättern) oli ruotsalainen taidemaalari. Hänen aviomiehensä oli taidemaalari John Bauer. Hän kuoli aviomiehineen ja poikansa kanssa sisävesionnettomuudessa.

Teoksia

Viitteet 

Ruotsalaiset taidemaalarit
Vuonna 1880 syntyneet
Vuonna 1918 kuolleet
Westin

Westin on muun muassa seuraavien henkilöiden sukunimi:

 August Westin (1845–1920), suomalainen venesuunnittelija
 Bruno Westin (1883–1951), suomalainen venesuunnittelija, August Westinin poika
 Fredrik Westin (1782–1862), ruotsalainen taidemaalari ja Tukholman taideakatemian johtaja
 Jens Westin (s. 1989), ruotsalainen jääkiekkoilija
 John Westin (s. 1992), ruotsalainen jääkiekkoilija
 Miila Westin (s. 1987), suomalainen kuvittaja
 Zaké Westin (1886–1938), suomalainen venesuunnittelija, August Westinin poika
Passi (täsmennyssivu)

Passi voi tarkoittaa seuraavia:

 passi, matkustusasiakirja
 passi, hevosen askellaji
 sukunimenä:
 Franck Passi (s. 1966), ranskalainen jalkapallovalmentaja ja jalkapalloilija
 Gérald Passi (s. 1964), ranskalainen jalkapalloilija
 J-P Passi, suomalainen elokuvaaja, ohjaaja ja käsikirjoittaja
 Minna Passi (s. 1982), suomalainen tietokirjailija ja rikostoimittaja.

Täsmennyssivut
Luettelot henkilöistä sukunimen mukaan
Lana Condor

Lana Condor (s. ) on amerikanvietnamilainen näyttelijä. Hän teki elokuvadebyyttinsä vuonna 2016 ensi-iltansa saanessa elokuvassa X-Men: Apocalypse. Sen jälkeen Condor on esittänyt pääosaa yhdysvaltalaiskirjailija Jenny Hanin nuortenkirjasarjaan Lara Jean pohjautuvissa elokuvissa To All the Boys I’ve Loved Before (2018), To All the Boys: P.S. I Still Love You (2020) ja To All the Boys: Always and Forever (2021). Hän on näytellyt myös elokuvassa Alita: Battle Angel ja televisiosarjassa Deadly Class.

Condor syntyi Vietnamissa, josta hänet adoptoitiin neljän kuukauden ikäisenä. Näyttelijänuransa ohella Condor on julkaissut myös musiikkia.

Lähteet

Aiheesta muualla 
 

Vuonna 1997 syntyneet
Amerikanvietnamilaiset
Yhdysvaltalaiset televisionäyttelijät
Yhdysvaltalaiset elokuvanäyttelijät
Yhdysvaltalaiset laulajat
Vietnamilaiset näyttelijät
Vietnamilaiset muusikot
Elävät henkilöt
Gloryhammer

Gloryhammer on brittiläinen power metal -yhtye, jonka perusti Alestormin kosketinsoittaja Christopher Bowes. Jokainen bändin jäsen edustaa hahmoa tarinakonseptissa. Yhtye esiintyy lavalla panssareissa ja puvuissa esittäen omia hahmojaan.

Gloryhammer julkaisi esikoisalbuminsa Tales from the Kingdom of Fife Napalm Recordsin kautta 29. maaliskuuta 2013. Ennen albumin julkaisua single ”Angus McFife” julkaistiin Napalm Recordsin YouTube-kanavalla 7. maaliskuuta 2013. Yhtye julkaisi samalla YouTube-kanavalla ”Universe on Fire” -kappaleen musiikkivideon 8. elokuuta 2015 ja ”Rise of The Chaos Wizards” -kappaleen musiikkivideon 11. syyskuuta 2015.

Gloryhammer julkaisi toisen studioalbuminsa Space 1992: Rise of the Chaos Wizards 25. syyskuuta 2015 ja nousi virallisille albumilistoille useissa maissa, minkä jälkeen yhtye lähti kiertueelle Stratovariuksen, Blind Guardianin ja HammerFallin kanssa. Saksalainen musiikkilehti Metal Hammer nimesi Gloryhammerin 16. toukokuuta 2017 ehdolle Metal Hammer Awards 2017 "Up & Coming" -kategoriassa. Vuonna 2018 yhtye sai uudelleen saman ehdokkuuden. 

Tammikuussa 2018 yhtye teki 24 esiintymisen kiertueen Euroopassa. Syyskuussa 2018 Gloryhammer esiintyi Alestormin kanssa Pohjois-Amerikan kiertueella ensimmäistä kertaa soittamalla 19 esitystä Yhdysvalloissa ja Kanadassa. Yhtyeen virallisella Facebook-sivulla ilmoitettiin 30. tammikuuta 2019 että Legends from Beyond the Galactic Terrorvortex -albumin julkaisusta 31. toukokuuta 2019. Yhtye julkaisi Napalm Recordsin YouTube-kanavalla singlet ”Gloryhammer” 12. huhtikuuta 2019 ja ”The Siege of Dunkeld (In Hoots) We Trust)” 10. toukokuuta 2019. Albumin julkaisun jälkeen yhtye teki ensimmäisen Pohjois-Amerikan kiertueensa pääesiintyjinä kesäkuussa Æther Realm -yhtyeen kanssa.

Gloryhammer ilmoitti 22. elokuuta 2021, että yhtyeen laulaja Thomas Winkler oli jättänyt bändin. Winkler ilmoitti, että hänet erotettiin sähköpostilla, jossa mainittiin syyksi muun muassa erimielisyydet liiketoiminnan suhteen.  Joulukuussa 2021 yhtye kertoi kyproslaisen Sozos Michaelin olevan yhtyeen uusi laulaja.

Lähteet

Aiheesta muualla
 Virallinen sivusto

Heavy metal
Brittiläiset power metal -yhtyeet
Teksuo

Teksuo on vuonna 2005 perustettu metalcore soittava yhtye Espanjasta.

Jäsenet 
 Yorch - basso
 Constan - rummut
 Samuel - kitara
 Rafa - kitara
 Diego Teksuo - laulu

Entiset jäsenet 
 Adrián - basso
 Xuan - kitara
 Daniel Larriet - laulu

Julkaisut 
 2008: Demo 2008 (Demo)
 2009: Jiang Shi (LP) 
 2012: Threnos (LP) 
 2014: Diamonds (EP) 
 2015: A New Way To Bleed (LP) 
 2017: Nure-Onna (EP) 
 2020: Endless (LP)

Aiheesta muualla 
 Bandcamp
 Facebook
 Youtube

Espanjalaiset metalliyhtyeet
Espanjalaiset death metal -yhtyeet
Lantaanihydroksidi

Lantaanihydroksidi (La(OH)3) on lantaani- ja hydroksidi-ionien muodostama epäorgaaninen ioniyhdiste. Yhdistettä voidaan käyttää muiden lantaaniyhdisteiden valmistukseen.

Ominaisuudet, valmistus ja käyttö
Huoneenlämpötilassa lantaanihydroksidi on valkoista amorfista ainetta, joka voi hieman vettä sisältäessään olla geelimäistä. Yhdisteen alkeiskoppi on heksagonaalinen. Se ei liukene veteen, mutta liukenee happoihin. Voimakkaasti kuumennettaessa lantaanihydroksidi hajoaa ensin lantaanioksidihydroksidiksi ja edelleen lantaanioksidiksi. Yhdiste on voimakkaasti emäksistä ja se reagoi hiilidioksidin kanssa muodostaen lantaanikarbonaattia.

Lantaanihydroksidia valmistetaan saostamalla vesiliukoisen lantaanisuolan kuten lantaanikloridin, lantaaninitraatin tai lantaanisulfaatin vesiliuoksesta alkalimetallihydroksidin avulla. 
LaCl3(aq) + 3 OH-(aq) → LaOH3(s) + 3 Cl-(aq)

Yhdistettä käytetään lantaanioksidin ja muiden lantaaniyhdisteiden valmistukseen.

Lähteet

Hydroksidit
Lantaaniyhdisteet
Musikalakademien

Musikalakademien (engl. Umeå Musical Theatre Academy) on Uumajassa sijaitseva musiikkiteatterin koulutusohjelma (ruots. eftergymnasial yrkesutbildning). Koulutusohjelman perusti Leif Edberg vuonna 2000 yhteistyössä Mary Hammondin ja Lontoon Royal Academy of Musicin kanssa. Koulutuksen kesto oli alun perin kaksi vuotta, mutta vuonna 2018 koulutus piteni kolmivuotiseksi. Opetus tapahtuu ruotsiksi ja koulutusohjelmassa opiskelee yksi luokka kerrallaan.

Musikalakademien on Ruotsin pohjoisimpana sijaitseva musiikkiteatterin koulutusohjelma. Opetus tapahtuu Strömbäcks folkhögskolanin tiloissa, ja oppilailla on mahdollisuus myös asua koulun asuntolassa. Opinnot koostuvat mm. seuraavista aineista: laulu, teatteri, tanssi, kuorolaulu, musikaalihistoria, äänenhuolto, musiikinteoria ja auditiontekniikka.

Koulutukseen hakevalla on oltava toisen asteen koulutus ja hakijan on oltava vähintään 18-vuotias. Koulutusohjelmassa opiskelevat ovat oikeutettuja saamaan opintotukea ja opintolainaa Ruotsin opintotukiasiain keskuslautakunnalta (ruots. CSN). Suomen sosiaaliturvan piiriin kuuluvat opiskelijat voivat saada koulutukseen opintotukea Suomen Kansaneläkelaitokselta.

Opettajat 

 Johanna Edlund Hansson – laulu, linjanjohtaja
 Sara Edlund – tanssi
 Tomas Köhler – teatteri
 David Johansson – musiikinteoria, pianisti
 Erik Fägerborn

Suomalaisia alumneja 

 Sarah Nedergård – valmistunut 2010
 Petra Pääkkönen – valmistunut 2019

Lähteet
Seven (Mors Principium Estin albumi)

Seven on suomalaisen death metal -yhtye Mors Principium Estin seitsemäs studioalbumi, joka julkaistiin 23. lokakuuta 2020.

Kappaleet

Arvostelut 
 Imperiumi: 8/10
 Soundi:

Lähteet

Mors Principium Estin albumit
Vuoden 2020 albumit
Alexander Aminoff

Alexander Aminoff (15. huhtikuuta 1865 Ruovesi – 5. helmikuuta 1918 Ruovesi) oli suomalainen maanviljelysneuvos ja valtiopäivämies.

Aminoffin vanhemmat olivat tilanomistaja Adolf Fredrik Aminoff ja Emilia Grotenfelt ja puoliso vuodesta 1902 Sophie Emmy Ulrika Julia von Kraemer (k. 1956), amiraali Johan Fredrik Oskar von Kræmerin tytär. Aminoff tuli ylioppilaaksi 1883 ja valmistui filosofian maisteriksi 1886. Hän omisti Pekkalan kartanon sivutiloineen Ruovedellä 1888–1918 ja toimi Pekkalan meijerikoulun johtajana 1886–1918. Aminoff oli myös Ruoveden kuntakokouksen esimies 1896–1904. Maanviljelysneuvoksen arvonimen hän sai 1908. Aminoff oli aatelissäädyssä edustaja valtiopäivillä 1891, 1894, 1897, 1899, 1900, 1904–1905 ja 1905–1906. Hän joutui punaisten surmaamaksi kotonaan helmikuussa 1918.

Maanviljelysneuvos, osuustoimintaliikkeen vaikuttaja Gunnar Aminoff oli Alexander Aminoffin poika.

Lähteet

Suomen koulujen rehtorit
Suomen sisällissodan terrorin uhrit
Suomalaiset henkirikosten uhrit
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1865 syntyneet
Vuonna 1918 kuolleet
Maanviljelysneuvokset
Fabienne Wohlwend

Fabienne Wohlwend (s. 7. marraskuuta 1997 Vaduz) on liechtensteinilainen autourheilija. Hän on ajanut muun muassa W Series -sarjassa. Nykyään hän kilpailee Ferrari Challenge -sarjassa.

Ura

Formula 4
Wohlwendin ensiesiintyminen formulasarjoissa tapahtui Aragón Racing -tallissa Italian F4 -sarjassa vuonna 2016, mutta hän vaihtoi myöhemmin kauden aikana DR Formula -talliin. Wohlwendin parhaaksi tulokseksi jäi kauden päätöskilpailun yhdestoista sija Monzan radalla. Hän voitti kuitenkin naisten luokan pokaalin, vaikka oli ainoa naisosallistuja.

Audi Sport TT Cup
Wohlwend siirtyi Audi Sport TT Cup -urheiluautosarjaan vuonna 2017. Hän ajoi kauden parhaimman tuloksensa sijoittumalla kahdeksanneksi tulokaskilpailussaan Hockenheimringillä ja oli kauden lopputuloksissa 11:nnes.

Ferrari Challenge
Vuonna 2017 Wohlwend ajoi myös Euroopan Ferrari Challenge -sarjassa. Hän osallistui kuuteen osakilpailuun, joissa ajoi kahdesti paalupaikalle, neljä kertaa palkintokorokkeelle sekä voitti ensimmäisenä naisena Imolan osakilpailun. Wohlwend kilpaili myös kauden päättäneessä Finali Mondiali -kilpailussa Mugellossa, missä hän sijoittui kolmanneksi.

Wohlwend jatkoi Ferrari Challenge -sarjassa myös seuraavan kauden ja sijoittui toiseksi. Hän voitti samana vuonna Finali Mondialin Pro-Am -luokassa. Vuoden 2019 Finali Mondiali päättyi neljänteen sijaan. 

Vuonna 2020 Wohlwend ajoi kauden avauskilpailussa Imolassa paalupaikalle ja oli viikonlopun molemmissa kilpailuissa palkintokorokkeella. Kauden aikana hänen kilpa-ajamisensa mahdollisuuksiin vaikuttivat koronaviruksen aiheuttama osallistujien sekä kisajärjestäjien väheneminen. Wohlwend voitti kauden aikana yhden osakilpailun Misanon radalla ja oli Finali Mondialissa toinen.

W Series

Wohlwend osallistui naiskuljettajille tarkoitettuun W Series -sarjaan vuonna 2019. Avausosakilpailu Hockenheimilla alkoi eturivistä, mutta päättyi kilpailun kuudenteen sijaan. Zolderin osakilpailu puolestaan päättyi seitsemänteen sijaan. Kauden parhaimman tuloksensa Wohlwend ajoi Misanon osakilpailussa, missä hän ajoi paalupaikalle ja oli kilpailussa kolmas. Norisringin osakilpailu päättyi neljänteen sijaan, kun hän pystyi pitämään Emma Kimiläisen takanaan, mutta ensimmäinen pisteetön kilpailu oli Assenin osakilpailu, missä hän rikkoi autonsa etusiiven. Brands Hatchin päätösosakilpailussa Wohlwend ajoi kilpailussa viidenneksi.

Yksityiselämä
Wohlwend on yhdessä Frederick von Opelin ja Manfred Schurtin kanssa tunnetuimpia liectehsteinilaisia kilpa-ajajia. Lisäksi Wohlwend on ollut kahdesti ehdolla Liechtensteinin Vuoden naisurheilijaksi vuosina 2018 ja 2019.

Uransa alkuaikoina Wohlwend sai rahoitusta kilpa-autoiluun toimimalla Vaduzin VP Bankin keulahahmona.

Tulokset

Kausitilastot

*Kausi on kesken

Ferrari Challenge Finali Mondiali -tulokset

W Series -tulokset
(Lihavoitu merkitsee paalupaikkaa ja kursivoitu kilpailun nopeinta kierrosta)

Lähteet

Aiheesta muualla

Liechtensteinilaiset autourheilijat
Vuonna 1997 syntyneet
Elävät henkilöt